|  |  |  |  |
| --- | --- | --- | --- |
| **VÉLEMÉNYEZŐ** | **VÉLEMÉNY** | **VÉLEMÉNY**  **TERVEZŐI KIÉRTÉKELÉSE** | **DÖNTÉSI JAVASLAT** |
| **Csermelyi Andrea állami főépítész**  **Vas Megyei Kormányhivatal** | A 2017. február 16-án kelt, 12016-42/2017. számú, Szombathely Megyei Jogú Város Integrált Településfejlesztési Stratégiájának módosításával kapcsolatos megkeresésére az épített környezet alakításáról és védelméről szóló 1997. évi LXXVIII. törvény 8. § (2) bekezdése, továbbá a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (Xl. 8.) Korm. rendelet (továbbiakban: Korm. rendelet) 31. § (1) bekezdése alapján az alábbi véleményt adom:  A módosítani tervezett Integrált Településfejlesztési Stratégia szerkezete, tartalma a stratégiai célok meghatározásával, a megvalósításra kerülő fejlesztések összefoglaló bemutatásával, ütemezésével, az akcióterületek kijelölésével, az akcióterületeken kívül végrehajtandó, a település egésze szempontjából jelentős fejlesztések stratégiai célokhoz történő illeszkedésével, a stratégia külső és belső összefüggéseinek feltárásával megfelel a Korm. rendelet 2. számú melléklet II. pontjában meghatározottaknak.  Az ITS munkaközi dokumentációja megfelelő módon fogalmazza meg az országos és megyei területfejlesztési és területrendezési terveknek megfelelő hosszú és középtávú jövőképét, céljait, feladatait és a reálisan megvalósítható projektelemeit. A módosítással érintett részek a kiemelésnek köszönhetően könnyen áttekinthetőek. •  A tervezett módosítással egyetértek, azonban a módosítást tartalmazó véleményezési dokumentáció 127. oldalán szereplő „Gazdaságfejlesztést és a munkaerő mobilitás ösztönzését szolgáló közlekedésfejlesztés" megnevezésű fejlesztéssel kapcsolatban szeretném felhívni a figyelmet arra, hogy a burkolat felújításának alkalmazása csak azokban az esetekben lehetséges, ahol a burkolt útpálya szélessége alkalmas a kétirányú forgalom biztosítására, és nem kell a szembejövő gépkocsiknak a közlekedésre a padkát igénybe venni. Minden más esetben szükségesnek tartom a szabvány szerinti, kiemelt padkás, zárt csapadékvíz csatornás útszélesítés kialakítását. A véleményemmel összefüggően, az integrált településfejlesztési stratégiával kapcsolatosan a Korm. rendelet 31. §-a alapján az alábbiakra hívom fel a figyelmét:  „(2) A polgármester a beérkezett véleményeket, illetve a vélemények alapján átdolgozott stratégiát ismerteti a képviselő-testülettel. (3) Az elfogadott stratégiát az önkormányzat honlapján közzé kell tenni. (4) A stratégia elfogadásáról és honlapon való közzétételéről a polgármester 5 napon (a főváros esetében 10 napon) belül értesítést küld az egyeztetésben részt vetteknek és az állami főépítésznek."  Szakmai véleményem a hivatkozott jogszabályokon alapul.  Hatáskörömet és illetékességemet a főépítészi tevékenységről szóló 190/2009. (IX. 15. ) Korm. rendelet 2. § (1) bekezdése és 7. § h) pontja állapítja meg. | A közlekedésfejlesz-téssel kapcsolatban a véleményben megfogalmazott javaslat a projektfejlesztés során, a projekt műszaki tartalmának meghatározásakor figyelembevétele indokolt, az ITS egyeztetett dokumentumának módosítását nem teszi szükségessé. | A vélemény az ITS módosítása szempontjából releváns javaslatot nem fogalmaz meg, a benne foglaltak az ITS módosítását nem teszik szükségessé.  A közlekedésfejlesz-téssel kapcsolatban a véleményben megfogalmazott javaslat a projektfejlesztés során, a projekt műszaki tartalmának meghatározásakor figyelembevétele indokolt, az ITS egyeztetett dokumentumának módosítását nem teszi szükségessé. |
| **Magyar Államkincstár** | Szombathely Megyei Jogú Város Hosszú Távú Településfejlesztési Koncepciója és Integrált Településfejlesztési Stratégiája című dokumentum Irodánk részére - 2017.02.10-én 6 részletben - megküldött kivonatai és az érvényes támogatási szerződések összhangját vizsgáltuk, és az alábbi észrevételt tesszük:  -          A TOP-6.4.1-15-SH1-2016-00001;  TOP-6.7.1-15-SH1-2016-00001;  TOP-6.9.1-15-SH1-2016-00001  vonatkozásában az akcióterület beazonosítható.  -          A TOP-6.1.5-15-SH1-2016-00001 számú projekthez:  o   Az ITS-ben a „A projekt keretében az alábbi gyűjtő utak felújítása történik:” bekezdés szövege - 1-8. sorszám alatti helyszín szerepel, mely teljesen megegyezik a hatályos Támogatási szerződés 8. sz. Rövid összefoglalás a projektről melléklet szövegével1              . Az akcióterület beazonosítható. Ugyanakkor  o   A „Felújítással érintett útszakaszok munkaerő mobilitási térképe”-n 7 felújítandó útszakasz került feltüntetésre. *Az ITS szöveges részében 8 helyszín szerepel*, *a térképen* *hiányzik az ITS szöveges részében a 7. sorszám alatt szereplő Irottkő utca 1529/2 . hrsz-ú ingatlan*.  o   A szöveges részben az 5. helyszín: „Márton Áron utca 4219. és 4522. hrsz-ú ingatlanokon történő felújítása a 78. sz. ingatlan és a Kilátó utca közötti szakaszon”. Megjegyezzük, hogy a Márton Áron utca közvetlenül nem érintkezik a Kilátó utcával, a szakasz egyértelműen  nem beazonosítható.  o   A 2017.01.31-i és a 2017.01.19-i dátumú térképen 7 fejlesztéssel érintett szakasz jelenik meg. *A térképeken szintén* *hiányzik az ITS szöveges részében a 7. sorszám alatt szereplő Irottkő utca 1529/2 . hrsz-ú ingatlan*.  o   A két térképen 7 feltüntetett szakasz közül az 1-4. tétel mellett zárójelben szerepel a szakasz tartalma, mely megegyezik az ITS szöveges részében feltüntetett szakasz tartalmával, azonban a*z 5, 6 és 7. tételnél hiányzik a szakasz megnevezése.*  o   A térképeken a zárójelben leírt szakasz megjelölés teljes mértékben nincs összhangban a térképen jelöléssel – a TOP-6.1.5/3 Újvilág utca vonatkozásában. A többi útszakasz vonatkozásában – a részünkre megküldött formátumú térképek méretaránya miatt – teljes bizonyossággal nem lehet beazonosítani a felújítandó útszakaszok hosszát.  -          A TOP-6.3.1-15-SH1-2016-00001 számú projekthez:  o   Az ITS kivonat „Barnamezős területek az akcióterületeken” és a „Szlömösödő területek az akcióterületeken” táblázatban 5487/28 hrsz., a „SZENT LÁSZLÓ KIRÁLY UTCAI FELHAGYOTT IPARTERÜLET FEJLESZTÉSE” megnevezésű térképen többek között a 5487/30 hrsz. került feltüntetetésre, mely nincs összhangban a térkép alatt megjelölt 5487/28 hrsz.-mal.  o    „Az ITP keretében a TOP-ból megvalósuló fejlesztések áttekintése” térkép alsó, szöveges részében 5487/28 hrsz. szerepel.  o   A benyújtott ITS kivonatban bemutatott barnamezős területek besorolását nem áll módunkban minősíteni. Felhívjuk figyelmüket a Felhívás 3.2. pontjában (28. oldal) az 1. Projekt előkészítése d./ pontjára: „Amennyiben a támogatásból megvalósuló beruházás a hatályos településrendezési eszközök módosítását szükségelteti, a módosítást haladéktalanul el kell indítani és legkésőbb az első mérföldkő teljesüléséig, azaz a támogatási szerződés hatályba lépésétől számított 18 hónapon belül le is kell zárni. A mérföldkő a kedvezményezett nyilatkozatával teljesül.”  o   A Támogatási szerződés 1. sz. módosításában  a megvalósítási helyszín 5487/30 hrsz.-ra került módosításra.  o   Mivel telekalakításra, új helyrajzi számok kiosztására került sor, javasoljuk az ITS-ben is az új helyrajzi számokat feltüntetni, vagy legalább a módosulásra utalni.  -          A TOP-6.3.3-15-SH1-2016-00001 számú projekthez:  o   Az ITS-ben TOP-6.3.3/3 azonosító számmal jelölt (Őrség utca) helyszínen megjelölt nyomvonal eltér a támogatási kérelemben benyújtott átnézeti helyszínrajzon, valamint az Önök által 2017.02.17-én megküldött vízjogi létesítési engedély dokumentumokban megjelölt nyomvonaltól.  o   A fejlesztéssel érintett további helyszínek összhangban vannak a megküldött vonatkozó ITS dokumentációval. | A véleményben megfogalmazott javaslat az ITS módosítás szempontjából releváns, átvezetése indokolt. | Az ITS kerüljön módosításra a véleményben megfogalmazott javaslatnak megfelelően. |

|  |  |  |  |
| --- | --- | --- | --- |
| **VASIVÍZ Vas megyei Víz- és Csatornamű ZRt. – Hompasz Gyula** | Szombathely Megyei Jogú Város integrált Településfejlesztési Stratégiája módosítására — amely dokumentáció a város honlapján megtalálható — az alábbi véleményt csatoljuk: A „Barnamezős rehabilitálás" alá vont területeken a víziközmű ellátó hálózat rendelkezésre áll, azonban tekintettel kell lenni az ellátás igényelt mértékére. Újabb fogyasztók ellátásához —amennyiben gazdálkodó szervezetről van szó a 2011. évi CCIX. számú törvény 69. §. (1) bekezdése értelmében „A nem lakossági felhasználó a víziközmű szolgáltatóval kötött szerződésben foglaltak szerint a víziközmű szolgáltató részére víziközmű-fejlesztési hozzájárulást fizet közüzemi szerződéses jogviszony esetében a felhasználási helyen biztosítandó szolgáltatási kapacitásért, a víziközmű-szolgáltatásba bekapcsolt ingatlanhoz biztosított kapacitás által kezdeményezett bővítésért, továbbá a víziközmű-szolgáltatás minőségének (a víz minőségi paramétereinek) általa igényelt emelése esetén." A városban üzemelő víz-, szennyvízhálózat bővítése az új fogyasztók igényeitől függően válhat szükségessé. A vízbázis rendelkezésre álló tartaléka és a szennyvíztisztítás kapacitása tekintetében az igényelt szolgáltatás mértékének ismeretében tud társaságunk nyilatkozni annak biztosításáról. A szenny-vízelhelyezés kérdésében a szombathelyi szennyvíztisztító telep rendelkezésre álló kapacitása figyelembe vehető azzal a feltétellel, hogy a közműhálózatba nem kerülhet olyan jellegű szenny-víz, amely a városi hálózatot rongálja, valamint a tisztítási technológiában fennakadást okoz. Ezért a városi hálózatra történő rácsatlakozás — a szennyvíz jellegéből következően — esetlegesen előtisztítót igényelhet. Ugyancsak számításba kell venni a „helyi termékek feldolgozásának" vízigényét és a keletkezett szennyvíznek az elvezetésére vonatkozó megoldást. A szennyvízhálózatba csapadékvizet csak az egyesített rendszerrel ellátott városrészen lehet bevezetni. A szennyvíztisztító telep és a szennyvízelvezető hálózat többletterhelésének megakadályozása miatt van kiemelt jelentősége a csapadékelvezetés megoldásának a város azon területein, ahol elválasztott rendszerű szennyvízvezeték üzemel. Az „Északi Iparterület" víziközmű ellátását a város egészére kihatóan kell vizsgálni. Az ipari méretű vízelvétel és keletkező szennyvízelvezetés nem tekinthető lokálisan megoldandó feladatnak. Szennyvíz tekintetében a városközpont jelentős mértékben leterhelt (az egyesített csapadék-hálózat, az idegen vizek miatt...). További mennyiséget mind a szaghatás, mind az energia fel-használás miatt célszerű elkerülő úton a tisztító telepre vezetni. A városban tervezett útfelújításokat minden esetben úgy kell tervezni, hogy — mint a víziközmű létesítmények tulajdonosa — a szükséges rekonstrukciók az útépítéseket megelőzően elvégezhetők legyenek. A társaságunk által üzemeltetett víziközmű vezetékekről a térinformatikán (közmű nyilvántartási csoport: Szombathely, Vépi u. 8. tel.: 94/313745) részletes bemérési adatok állnak rendelkezésre. | Nem igényel változtatást az ITS-ben, az új településrendezési eszközök készítése során indokolt a javaslat figyelembevétele. | A vélemény a településrendezési eszközök készítése szempontjából releváns javaslatokat fogalmaz meg. Figyelembevétele az új településrendezési eszközök készítése során indokolt.  A vélemény az ITS módosítása szempontjából releváns javaslatot nem fogalmaz meg, a benne foglaltak az ITS módosítását nem teszik szükségessé. |
| **Boda Judit, Boda Tamás**  **Szombathely, Kárpáti Kelemen utca 96/c** | A Kárpáti Kelemen utca Múzeumfalutól a Kilátó utcáig terjedő szakaszán járda nincs, az utca páros oldalán az új utcai LED lámpák alatt lenne érdemes kialakítani. A Múzeumfalu hátsó oldalán a Rigóvölgyi utcai szakaszt be kellene kapcsolni a gépjármű-forgalomba. A két fejlesztést össze lehetne kapcsolni úgy, hogy ha a forgalmi rendet kicsit átalakítanánk: lehetne járda és akár kerékpárút is, a gépjármű-forgalmat körforgalommá lehetne szervezni, a háromszög alakú lakóterület körül, ha körforgalom lenne, az lehetne egyirányú, ha egy sáv maradna, akkor a másik sávból lehetne körben járdát leválasztani, ha csak egy sáv marad a gépjármű forgalmat sávváltásra kényszeríti, kénytelenek lennének lassítani, anélkül, hogy fekvő rendőrt kéne telepíteni, a járda a „háromszög” belső felén lenne a Kárpáti és az Árpád úti szakaszon is. A „háromszög” egyirányú lenne, a mostani buszjárat is megmaradna, csak az egyik buszmegállót kéne kicsit odébb rakni. | Boda Judit észrevételei az ITS módosítása során nem relevánsak, ezért ezt nem szükséges bedolgozni az ITS-be.  Az észrevétel továbbításra került a Városüzemeltetési Osztály Kommunális Irodájára, mert nekik van hatáskörük ebben eljárni. | A véleményben megfogalmazott javaslat ITS-be történő átvezetése nem indokolt. |
| **Somjai Andrea**  **9028 Győr**  **Búzakalász u. 15.** | Tulajdonosa a szombathelyi 0938/14 hrsz-ú külterületi ingatlan 792/5608-ad fele részének. Ezen ingatlant határoló hrsz-ok között utca és építési telkek sorakoznak. Ezen körülményeket ismerve tulajdonosként kérelmezi 0938/14 hrsz-ú ingatlan belterületbe bevonását, és a tulajdonközösség megszüntetését. Amennyiben a Szabályozási terv jelen állapota alapján a terület még nem vonható be belterületbe, kéri, a Szabályozási tervet a 0938/14 hrsz-ú ingatlanra is kiterjeszteni, erre bővíteni. | Somjai Andrea észrevétele az ITS módosítása során nem releváns, a belterületbe vonás a Főépítészi Iroda hatásköre, ebben ők járnak el. A megadott helyrajzi szám egyik TOP-os projektben sem érintett. | A véleményben megfogalmazott javaslat ITS-be történő átvezetése nem indokolt. |
| **Rónai Károly építészmérnök**  **Él 18-0048 TT1 18-0048** | 73. oldal MÚZEUMFALÚ A Múzeumfalú I. és II. ütemének építész tervezőjeként is ( a mai bejárati épület kivételével) érdekelt vagyok a fejlesztésben, az együttes megújulásában, a tervezett épületek megvalósulásában. A II. ütem tervében szereplő KIÁLLÍTÁSI ÉPÜLET sem maradhat el! A belső úthálózatot teljes egészében kell megújítani, földút-színű „aszfalt" burkolattal. (ez volt az eredeti tervünk) A projekt részeként gondoskodni kell személygépkocsi parkolóhelyekről. Az Árpád utcai parkoló megduplázható, de nagy rendezvények esetén ez is kevés.  78. oldal SZABADIDŐ KÖZPONT A Homok úti homokbánya helyén a Szépítő Egyesület kezdeményezte Szabadidő Központ létesítését. Az ötletpályázat nyerteseként készítettem a terület felhasználási tervet Mihály Győző kertépítésszel, Takács János úttervezővel. A területrendezés társadalmi munkában folyt. A pavilonos, 8 egységből álló, nyolcszögletű, fedhető-belsőudvaros épület terveit a VASITERV-ben terveztem, a Városi Tanács megbízásából. Három rész valósult meg (öltözők, vizesblokk), de folytatható volna (árusítóhelyek, büfé, vendéglő) A lovas-központ számára a terület ideális. Nem lenne szerencsés azonban a keleti részen lakóterületet leválasztani, ahová parkolóhelyet terveztünk, és arra feltétlen szükség lesz.  78-79. oldal OLADI KILÁTÓ A Szépítő Egyesület építtette 50 éves jubileumára. Pályázat alapján tervezője Tóth János városi főmérnök. A KILÁTÓ helyi védelem alatt áll! A szerkezeti megerősítés halaszthatatlan, formai változtatás nélkül.  106.-tól SZOCIÁLIS VÁROS-REHABILITÁCIÓ A Szabadságharcos utca 100 évvel ezelőtti zártsorú beépítési módját megtartva kellene a foghíjakat beépíteni. Egykor igényes folyóparti házsor volt a képes-levelezőlapok tanúsága szerint.  125. oldal KÖZLEKEDÉSI FEJLESZTÉS A 6-os és 7-es jelű utak számozását a magyarázatnál felcserélték. A Kőszegi utcai tömbbelsőbe tervezett, parkoló-lemeznek elnevezett kétemeletes pakolóház helyett környezetbarát megoldást javasolok: alagsori parkolót, felette fásított közparkot. A vázlattervet mellékelem. Az Ady téri megszűnő buszpályaudvar területe hasznosíthatatlan? A belvárosba érkező turisták járműveinek (autóbuszok, személygépkocsik, motorkerék-párok) fásított parkolóhelye lehet benzinkúttal, büfékkel, nyilvános WC-vel. Így a Kiskar utcai szörnyszülött benzinkút felszámolható, a sérült városszerkezet javítható. A területén zártsorúan lakóházak épülhetnek, földszinti üzletekkel, műhelyekkel, irodákkal., akárcsak a „Magellán"-tól megszabadult területen. A börtön különleges BÖRTÖNSZÁLLÓ lehetne, esetleg KOLLÉGIUM. | A véleményben megfogalmazott javaslat az ITS módosítás szempontjából nem releváns, átvezetése nem indokolt. | A véleményben megfogalmazott javaslat ITS-be történő átvezetése nem indokolt. |
| **SZOVA Szombathelyi Vagyonhaszno-sító és Vagyongazdálko-dási ZRt.** | **11. illetve a 16. oldal – táblázata javítandó**  EPCOS helyrajzi szám telekosztást követően változott  **5487/30 – 0,7864 ha**  **5487/31 – 1,1639 ha**  **63. oldal – táblázat**  Szabadtéri műjégpálya – technológiai,- energetikai korszerűsítése valamint fogadóépület rekonstrukciója  **70. oldalon az alábbi kiegészítést kérjük**  Az 5487/28 hrsz. belterület telekalakítás folytán megosztásra került, azonos tulajdonosi állással, egy 7864 m2 nagyságú, 5487/30 hrsz.-ú, valamint egy 11639 m2-es, 5487/31 hrsz. ingatlan jött létre.  A projekt akcióterületének új helyrajzi száma: 5487/30.  **72. oldal**  A térképvázlat alatt szereplő adatok és a térképvázlaton rögzített adatok nincsenek szinkronban. Továbbá az út nincs külön kiszabályozva.  **80. oldal - Tófürdő, műjégpálya**  A meglévő jégpálya ponyvaszerkezettel történő lefedése a fedett jégcsarnok létesítésével már nem időszerű, ezért kérjük az erre vonatkozó részt törölni a bekezdésből.  A meglévő jégpálya technológia korszerűsítése szerepel a jövőbeni terveink között az öltözőépület és fogadó épület megújításával együtt. | A véleményben megfogalmazott javaslat az ITS módosítás szempontjából releváns, átvezetése indokolt. | Az ITS kerüljön módosításra a véleményben megfogalmazott javaslatnak megfelelően. |
| **Balogunyom Közös Önkormányzati Hivatal** | Szombathely Megyei Jogú Város Polgármesteri Hivatalának 2017. február 14.-én a Balogunyom Község Önkormányzathoz érkezett 12016-42/2017. iktatási számú megkeresése alapján tájékoztatom, hogy a Szombathely Megyei Jogú Város Önkormányzata a településfejlesztési koncepciókról, az integrált településfejlesztési stratégiáról és a településrendezési sajátos jogintézményekről szóló 314/2012. (IX. 8.) Korm. rendelet és Szombathely Megyei Jogú Város Partnerségi Szabályzata alapján elkészített és véleményezési eljárásra bocsátott, az Integrált Településfejlesztési Stratégia módosításának munkaanyagában foglaltakkal egyetértett. | A vélemény nem igényli az ITS módosítását. | A vélemény nem igényli az ITS módosítását. |
| **Rózsa Tamás, Dóka Zoltán**  **Viribus Unitis Északnyugat-magyarországi Közlekedési Központ Zrt.** | Hivatkozva 12016-4212017. ikt. sz. levelére tájékoztatjuk, hogy Szombathely MJV Integrált Településfejlesztési Stratégiájának a TOP fejlesztési projektek miatt szükségessé vált módosításával kapcsolatban észrevétel, javaslatot nem teszünk. | A vélemény nem igényli az ITS módosítását. | A vélemény nem igényli az ITS módosítását. |